የቃሊቲ ዘመናዊ የፍሳሽ ቆሻሻ ማጣሪያ ግንባታ ተጠናቀቀ
በአፍሪካ የመጀመሪያ እንደሆነ የተነገረለት የቃሊቲ ዘመናዊ የፍሳሽ ቆሻሻ ማጣሪያ  ግንባታ ተጠናቆ ለአገልግሎ ዝግጁ መሆኑ ተገልጿል፡፡ማጣሪያው በከተማዋ ያለው ፍሳሽ በተዘረጋለት የውስጥ ለውስጥ መስመር ተቀብሎ በዘንድሮ ዓመት አገልግሎት መስጠት ይጀምራል ተብሏል፡፡ፕሮጀክቱ በቀን እስከ 100 ሺህ ሜትሪክ ኪዩብ ቆሻሻ ውሃ የማጣራት አቅም እንዳለው ተመልክተል፡፡ ከማጣራት ሂደቱ በኋላም የተጣራው ዉሃ ለመስኖ ልማት ስራ፣ ለግንባታዎችና ለመሳሰሉት ተግባራት የሚውል ሲሆን ቆሻሻው ደግሞ ለባዮ ጋዝ እና ለማዳበሪያነት ይውላል ብለዋል ከንቲባው፡፡ከዓለም ባንክ በተገኘ የ100 ሚሊዮን ዶላር ብድር  የተገነባው ይህ ፕሮጀክት ከ1 ሺህ ኪሎ ሜትር በላይ የፍሳሽ ማስተላለፊያ መስመር ውስጥ ለውስጥ ተዘርግቶለታ፡፡የአለም አቀፍ የልማት ስራዎች ምክትል ፕሬዚዳንት ሀርትዊግ ሸፈር በበኩላቸው የዓለም ባንክ ለእንደዚህ አይነት ፕሮጀክቶች ቅድሚያ ይሰጣል ብለዋል፡፡